CELEX: 32013R1270
Language: ro
Date: 2013-11-15
Title: Regulamentul (UE) nr. 1270/2013 al Consiliului din 15 noiembrie 2013 privind alocarea posibilităților de pescuit în temeiul protocolului între Uniunea Europeană și Regatul Maroc de stabilire a posibilităților de pescuit și a contribuției financiare prevăzute de acordul de parteneriat în domeniul pescuitului între Uniunea Europeană și Regatul Maroc

7.12.2013   
            
            
               RO
            
            
               Jurnalul Oficial al Uniunii Europene
            
            
               L 328/40
            
         REGULAMENTUL (UE) NR. 1270/2013 AL CONSILIULUI
   din 15 noiembrie 2013
   privind alocarea posibilităților de pescuit în temeiul protocolului între Uniunea Europeană și Regatul Maroc de stabilire a posibilităților de pescuit și a contribuției financiare prevăzute de acordul de parteneriat în domeniul pescuitului între Uniunea Europeană și Regatul Maroc
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 43 alineatul (3),
   având în vedere propunerea Comisiei Europene,
   întrucât:
   
               (1)
            
            
               La 22 mai 2006, Consiliul a aprobat Acordul de parteneriat în domeniul pescuitului între Comunitatea Europeană și Regatul Maroc (1) (denumit în continuare „acordul de parteneriat”) prin adoptarea Regulamentului (CE) nr. 764/2006 (2).
            
         
               (2)
            
            
               Uniunea a negociat cu Regatul Maroc un nou protocol la acordul de parteneriat care acordă navelor din Uniune posibilități de pescuit în apele aflate sub suveranitatea sau jurisdicția Regatului Maroc în sectorul pescuitului. Noul protocol a fost parafat la 24 iulie 2013.
            
         
               (3)
            
            
               La 15 noiembrie 2013, Consiliul a adoptat Decizia nr. 2013/1270/UE (3) privind semnarea noului protocol.
            
         
               (4)
            
            
               Este nevoie să se definească metoda de repartizare a posibilităților de pescuit între statele membre pentru perioada de aplicare a noului protocol.
            
         
               (5)
            
            
               În conformitate cu articolul 10 alineatul (1) din Regulamentul (CE) nr. 1006/2008 al Consiliului (4), în cazul în care se constată că posibilitățile de pescuit acordate Uniunii în temeiul noului protocol nu sunt utilizate pe deplin, Comisia informează statele membre în cauză. Se consideră că absența unui răspuns într-un termen care se stabilește de către Consiliu echivalează cu confirmarea faptului că navele statului membru în cauză nu utilizează pe deplin posibilitățile de pescuit care le-au fost alocate în perioada respectivă. Consiliul ar trebui să stabilească termenul respectiv.
            
         
               (6)
            
            
               Este necesar ca prezentul regulament să se aplice începând cu intrarea în vigoare a noului protocol.
            
         
               (7)
            
            
               Având în vedere caracterul urgent al acestei chestiuni, ar trebui să se aplice o derogare de la termenul de opt săptămâni menționat la articolul 4 din Protocolul nr. 1 privind rolul parlamentelor naționale în Uniunea Europeană, anexat la Tratatul privind Uniunea Europeană, la Tratatul privind funcționarea Uniunii Europene și la Tratatul de instituire a Comunității Europene a Energiei Atomice,
            
         ADOPTĂ PREZENTUL REGULAMENT:
   Articolul 1
   (1)   Posibilitățile de pescuit stabilite în temeiul protocolului între Uniunea Europeană și Regatul Maroc de stabilire a posibilităților de pescuit și a contribuției financiare prevăzute de acordul de parteneriat în domeniul pescuitului între Uniunea Europeană și Regatul Maroc (denumit în continuare „protocolul”) sunt alocate statelor membre după cum urmează:
   
               Categoria de pescuit
            
            
               Tipul navei
            
            
               Stat membru
            
            
               Licențe sau cote
            
         
               Pescuit artizanal în nord, specii pelagice
            
            
               Nave cu plasă-pungă < 100 GT
            
            
               Spania
            
            
               20
            
         
               Pescuit artizanal în nord
            
            
               Nave de pescuit cu paragate de fund < 40 GT
            
            
               Spania
            
            
               25
            
         
               Portugalia
            
            
               7
            
         
               Nave de pescuit cu paragate de fund, ≥ 40 GT < 150 GT
            
            
               Portugalia
            
            
               3
            
         
               Pescuit artizanal în sud
            
            
               Linii și undițe < 80 GT
            
            
               Spania
            
            
               10
            
         
               Pescuit demersal
            
            
               Nave de pescuit cu paragate de fund
            
            
               Spania
            
            
               7
            
         
               Portugalia
            
            
               4
            
         
               Traulere
            
            
               Spania
            
            
               5
            
         
               Italia
            
            
               0
            
         
               Pescuitul tonului
            
            
               Nave de pescuit cu undițe
            
            
               Spania
            
            
               23
            
         
               Franța
            
            
               4
            
         
               Pescuit pelagic industrial
            
            
               80 000 de tone pe an
               în limita a 10 000 de tone pe lună pentru întreaga flotă,
               cu excepția lunilor august-octombrie în care plafonul lunar al capturilor este de 15 000 de tone
               Repartizarea navelor autorizate să pescuiască:
               
                            
                        
                        
                           10 nave cu un tonaj mai mare de 3 000 GT
                        
                     
                            
                        
                        
                           3 nave cu un tonaj cuprins între 150 și 3 000 GT
                        
                     
                            
                        
                        
                           5 nave cu un tonaj mai mic de 150 GT
                        
                     
            
               Germania
            
            
               6 467 t
            
         
               Lituania
            
            
               20 693 t
            
         
               Letonia
            
            
               11 640 t
            
         
               Țările de Jos
            
            
               24 567 t
            
         
               Irlanda
            
            
               2 917 t
            
         
               Polonia
            
            
               4 525 t
            
         
               Regatul Unit
            
            
               4 525 t
            
         
               Spania
            
            
               467 t
            
         
               Portugalia
            
            
               1 555 t
            
         
               Franța
            
            
               2 644 t
            
         (2)   Regulamentul (CE) nr. 1006/2008 se aplică fără a se aduce atingere acordului de parteneriat.
   (3)   În cazul în care, în urma cererilor de autorizare a pescuitului din partea statelor membre menționate la alineatul (1) din prezentul articol, nu se epuizează posibilitățile de pescuit stabilite prin protocol, Comisia ia în considerare cererile de autorizare a pescuitului din partea oricărui alt stat membru, în conformitate cu articolul 10 din Regulamentul (CE) nr. 1006/2008.
   (4)   Termenul în care statele membre sunt obligate să confirme că nu utilizează pe deplin posibilitățile de pescuit care le-au fost acordate, astfel cum se prevede la articolul 10 alineatul (1) din Regulamentul (CE) nr. 1006/2008, se stabilește la zece zile lucrătoare de la data la care Comisia informează statele membre că posibilitățile de pescuit nu sunt epuizate complet.
   Articolul 2
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.
   Se aplică de la data intrării în vigoare a protocolului.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 15 noiembrie 2013.
      
         
            Pentru Consiliu
         
         
            Președintele
         
         R. ŠADŽIUS
      
   
   
      (1)  JO L 141, 29.5.2006, p. 4.
   
      (2)  Regulamentul (CE) nr. 764/2006 al Consiliului din 22 mai 2006 privind încheierea Acordului de parteneriat în domeniul pescuitului între Comunitatea Europeană și Regatul Maroc (JO L 141, 29.5.2006, p. 1).
   
      (3)  A se vedea pagina 40 din prezentul Jurnal Oficial.
   
      (4)  Regulamentul (CE) nr. 1006/2008 al Consiliului din 29 septembrie 2008 privind autorizațiile pentru activitățile de pescuit ale navelor de pescuit comunitare în afara apelor comunitare și accesul navelor țărilor terțe în apele comunitare, de modificare a Regulamentelor (CEE) nr. 2847/93 și (CE) nr. 1627/94 și de modificare a Regulamentului (CE) nr. 3317/94 (JO L 286, 29.10.2008, p. 33).